stanford-oval/wikipedia huggingface dataset:
Luettelo televisiosarjan The Walking Dead hahmoista
Sivuhenkilöt > Martinezin ryhmä

Kun Caesar Martinez ja Shumbter hylkäävät Kuvernöörin, he löytävät uusia selviytyjiä. Kun Martinez ja Kuvernööri kohtaavat uudestaan, jolloin Martinez hyväksyy hänet joukkoonsa, mutta tekee selväksi olevansa ryhmän johtaja. Myöhemmin Kuvernööri lyö Martinezia päähän golfmailalla ja jättää hänet kulkijoiden syötäväksi. Martinezin paikan johtajana ottaa Pete. Kuvernööri tappaa Peten ja nimeää itsensä ryhmän johtajaksi. Kuvernööri paljastaa Mitchille suunnitelmansa vallata tankin avulla vankila, joka olisi ryhmälle turvallisempi asuinpaikka. Lopulta Kuvernööri ja kaikki ryhmän jäsenet kuolevat.
Alisha (Juliana Harkavy) oli yksi ryhmän jäsenistä, jonka Lizzie ampui. Alisha seurusteli lyhyen aikaa Tara Chamblerin kanssa.
Ross (Don Elmore) oli yksi ryhmän jäsenistä, jonka Mika ampui.
Pete Dolgen (Enver Gjokaj) oli yksi ryhmän jäsenistä ja tilapäinen johtaja ennen kuin Kuvernööri tappoi hänet ja heitti ruumiin lampeen. Pete palasi myöhemmin zombina.
Mitch Dolgen (Kirk Acevedo) oli yksi ryhmän jäsenistä. Daryl räjäytti Mitchin tankin ja ampuu tätä lopulta varsijousella suoraan sydämeen.
Sivuhenkilöt > Vankilan ryhmä

Axel (Lew Temple) oli ryhmän yksi selviytyjistä, jonka Kuvernööri ampui.
Big Tiny (Theodus Crane) oli isokokoinen selviytyjä, joka joutui zombin raapimaksi. Myöhemmin Tomas tappoi tämän murskaten hänen päänsä.
Tomas (Nick Gomez) oli yksi selviytyjistä. Tomas yritti syöttää Rickin zombeille, josta Rick suuttui ja tappoi hänet iskemällä Tomasia machetella päähän.
Oscar (Vincent Ward) oli yksi selviytyjistä, jonka Woodburyn sotilas surmasi.
Andrew (Markice Moore) oli yksi selviytyjistä, joka päästi zombit vankilaan. Luultiin aluksi, että Rick jätti hänet zombien armoille, mutta lopulta selvisi, että Andrew pääsi pakenemaan ajoissa. Myöhemmin Oscar ampui hänet.
Sivuhenkilöt > Woodbury

Woodbury oli selviytyjien kaupunki, joka sijaitsi Georgiassa, lähellä vankilaa. Woodburyn ympärille oli rakennettu muuri, joka esti kulkijoiden pääsyn kaupunkiin. Muurin molemmilla puolilla oli myös vartijoita. Woodburyn johtajana oli Kuvernööriksi itseään kutsunut Philip Blake. Woodburyn asukkaat jättävät kommunikaation kun saavat selville että Kuvernööri oli tappanut melkein kaikki vankilan hyökkäykseen osallistuneet ihmiset. Kuvernööri palaa Woodburyyn myöhemmin ja huomaa kaupungin olevan autio.
Caesar Martinez (Jose Pablo Cantillo) oli yksi Philipin sotilaista. Philip ja Caesar erkaantuvat toisistaan, mutta tapaavat myöhemmin uudelleen. Philip tappaa yllättäen humaltuneen Caesarin syöttäen tämän zombeille.
Shumpert (Travis Love) oli yksi sotilaista, joka tunnettiin myös nimellä "Bowman". Hän kuoli sarjan ulkopuolella kulkijoiden puremaan.
Karen (Melissa Ponzio) oli yksi Woodburyn asukkaista. Karen selvisi Philipin hyökkäyksestä ja alkaa seurustella Tyreesen kanssa. Karen sairastuu infektioon, jonka myötä Carol tappaa hänet ja polttaa ruumiin.
Penny Blake (Kylie Szymanski) oli Philipin zombiksi muuttunut tytär. Michonne lävisti tätä katanalla päähän.
Haley (Alexa Nikolas) oli nuori nainen, jonka Maggie ampuu Darylin ja Merlen pelastusoperaation aikana.
Warren (Philip Dido) oli nuori sotilas, jonka Maggie tappaa iskettyä luun tämän kaulaan.
Gargulio (Dave Davis) oli nuori sotilas, jonka Merle ampuu. Merle kutsui häntä Neiliksi.
Crowley (Arthur Bridgers) oli yksi sotilaista. Michonne katkaisee tältä pään ja myöhemmin Gargulio iskee tätä puukolla päähän ennen kuin muuttui zombiksi.
Tim (Lawrence Kao) oli yksi sotilaista, jonka Michonne tappaa.
Milton Mamet (Dallas Roberts) oli Woodburyn tiedemies, joka halusi löytää lääkkeen tautia vastaan. Kuvernööri tappaa Miltonin iskemällä tätä puukolla. Lopulta Andrea tappaa zombiksi muuttuneen Miltonin.
Paul (E. Roger Mitchell) oli Woodburyn sotilas, jonka Kuvernööri ampui.
Jody (Tanner Holland) oli noin 15-vuotias poika, joka osallistui vankilan hyökkäykseen. Jody kohtasi Carlin metsässä. Jody halusi tehdä Carlin kanssa sovinnon, mutta Carl ampui Jodya päähän.
Jeanette (Sherry Richards) oli yksi selviytyjistä, jonka Rick haki Woodburystä vankilaan. Hän sairastuu infektioon, mutta paranee. Kuvernöörin hyökätessä vankilaan Jeanette ja muut Woodburyn selviytyjät pakenevat paikalta bussilla, mutta kaikki bussissa olevat muuttuivat kulkijoiksi. Joko Maggie, Sasha tai Bob tappaa kulkijaksi muuttuneen Jeanetten.
Sivuhenkilöt > Allenin perhe

Donna (Cherie Dvorak) oli Allenin vaimo, joka kuolee zombien puremaan.
Ben (Tyler Chase) oli Donnan ja Allenin poika, jonka Merle ampuu kiikarikiväärillä vahingossa.
Allen (Daniel Thomas May) oli Donnan ja Benin perheen jäsen, jonka Kuvernööri tappoi.
Sivuhenkilöt > Joen ryhmä

Joen johtama ryhmä koostui seitsemästä henkilöistä. He löytävät Darylin ja onnistuvat lopulta löytämään Rickin, Carlin ja Michonnenin, koska nämä olivat osallisena heidän yhden ryhmäläisen Loun kuolemasta. Rick, Michonne ja Daryl kuitenkin tappavat kaikki.
Joe (Jeff Kober) oli ryhmän johtaja. Rick puri tältä kaulan auki, jonka myötä Joe kuoli verenhukkaan.
Billy (Eric Mendenhall) oli yksi ryhmän jäsenistä, jonka Daryl tappoi.
Harley (JD Evermore) oli yksi ryhmän jäsenistä, jonka Michonne ampui.
Tony (Davi Jay) oli yksi ryhmän jäsenistä, jonka Michonne tappoi.
Lou (Scott Dale) oli yksi ryhmän jäsenistä, jonka Rick joutui tappamaan.
Dan (Keith Brooks) oli yksi ryhmän jäsenistä. Dan yritti raiskata Carlin. Myöhemmin hermostunut Rick tappoi Danin brutaalisesti puukolla.
Sivuhenkilöt > Terminus

Terminus sijaitsee Ruralissa, Georgian osavaltiossa. Paikan asukkaat tarjovat muille selviytyjille "turvapaikkaa". Sasha, Bob, Tara, Maggie, Glenn ja Abrahamin ryhmä löytävät Terminuksen ensimmäisenä. Rickin, Carlin, Darylin ja Michonnen saavuttuaan Terminukselle, Rick huomaa asukkaiden pitävän muiden vankilaselviytyjien asuja tai esineitä. Paikan asukkaat paljastuvat kannibaaleiksi, jotka syövät sinne saapuvat selviytyijät. Terminus tuhoutuu pian Rickin ryhmän saavuttua. Henkiin jääneet terminuslaiset alkavat metsästää heitä. Ensimmäinen uhri on Bob, joka menettää vasemman jalkansa. Rickin ryhmä tappaa loput terminuslaiset Gabriel Stokesin kirkossa.
Martin (Chris Coy) oli Terminuksen asukas. Hän oli ampumassa ilotulitteita mökissä, joka sijaitsee Terminuksen lähellä. Carol ja Tyreese ottivat hänet panttivangiksi. Tyreese hyökkäsi Martinin kimppuun, kun hän meinasi tappaa Judithin. Myöhemmin Tyreese väitti Carolille tappaneensa Martinin. Martin jäi eloon ja oli muiden Terminuslaisten kanssa metsästämässä Rickin ryhmäläisiä. Martin kuoli Sashan puukottamana.
Albert (Benjamin Papac) oli mies, joka asui Terminuksessa. Hän toimi Terminuksessa vartijana. Albert oli muiden Terminuslaisten kanssa metsästämässä Rickin ryhmäläisiä. Albert kuoli Rickin ampumana.
Greg (Travis Young) oli mies, joka asui Terminuksessa. Greg oli muiden Terminuslaisten kanssa metsästämässä Rickin ryhmäläisiä. Greg kuoli Abrahamin hakkaamana.
Theresa (April Billingsley) oli nainen, joka asui Terminuksessa. Theresa oli muiden Terminuslaisten kanssa metsästämässä Rickin ryhmäläisiä. Theresa kuoli Michonnen hakkaamana.
Mike (Chris Burns) oli mies, joka asui Terminuksessa. Mike oli muiden Terminuslaisten kanssa metsästämässä Rickin ryhmäläisiä. Mike kuoli Rickin ampumana.
Alex (Tate Ellington) oli Terminuksen asukas, joka menehtyi tuntemattoman Terminuksessa asuvan henkilön ampumana Rickin pitäessä häntä panttivankina. Alex on Garethin veli ja Mary on heidän äiti.
Mary (Denise Crosby) oli ensimmäinen Terminuksen asukas, jonka vankilan selviytyjät kohtasivat. Mary oli Garethin ja Alexin äiti. Hän sai surmansa, kun Carol ampui häntä jalkaan ja jätti hänet kulkijoiden syötäväksi.
Sivuhenkilöt > Hilltopin yhdyskunta

Kal (James Chen) on yksi selviytyjistä.
Freddie (Brett Gentile) on yksi seliviytyjistä, jonka Rick ja muut pelastivat.
Harlan Carson (R. Keith Harris) oli yksi selviytyjistä ja lääkäri. Harlan auttoi Gabrielia paossa, mutta jäävät myöhemmin kiinni Pelastajille. Carson yritti ampua yhden pelastajan, mutta häntä ehdittiin ampua ennen sitä, johon Carson kuoli.
Bertie (Karen Ceesay) on yksi selviytyjistä.
Crystal (Kimberly Leemans) on yksi selviytyjistä.
Andy (Jeremy Palko) oli yksi selviytyjistä. Hän kuolee tulitaistelussa Pelastajia vastaan.
Wesley (Ilan Srulovicz) on yksi selviytyjistä
Eduardo (Peter Zimmerman) on yksi selviytyjistä.
Neil (Karl Funk) oli yksi ryhmän jäsenistä. Simon tappaa hänet ampumalla häntä päähän.
Ethan (Justin Kucsulain) oli yksi selviytyjistä. Ethan iski Gregorya puukolla mahaan ja yritti tappaa Rickin, mutta Rick ehtii tappaa tämän ensin viiltämällä kaulan auki.
Rory oli 16-vuotias selviytyjä, jonka Negan tappoi.
Tim oli yksi selviytyjistä, jonka Negan tappoi.
Marsha oli yksi selviytyjistä, jonka Negan tappoi.
Craig (Myke Holmes) on yksi ryhmän jäsenistä. Saviorit vangitsivat Craigin, mutt Rick ja muut pelastavat tämän.
Freddie (Brett Gentile) oli Hiltopin asukas. Kuolee tulitaistelussa.
Hershel Rhee (TBA) on Maggien ja Glennin lapsi. Maggie nimeää lapsensa isänsä Hershelin mukaan.
Sivuhenkilöt > The Kingdom (Kuningaskunta)

Kuningaskunta sijaitsee Washingtonissa. Sen johtajana toimii Ezekiel. Kuningaskunnassa ihmisillä on oma hevostila, kuoro ja koulu lapsia varten. Kuningaskunnan asukkaat eivät kuitenkaan voineet elää vapaasti, sillä he joutuivat viikoittain toimittamaan tarvikkeita Pelastajille. Toimitukset lopetetaan, kun Kuningaskunta ajautuu sotaan Pelastajia vastaan.
Daniel (Daniel Newman) oli Kuningaskunnan jäsen. Daniel löysi Morganin ja Carolin ja vei heidät Kuningaskuntaan. Rick ja Morgan kohtaavat Danielin ensimmäistä kertaan maatilalla ja Rick melkein tappoi hänet, mutta Daniel selvisi. Daniel kuolee myöhemmin tulitaistelussa ja Alvaro tappaa kulkijaksi muuttuneen Danielin.
Colton on yksi ryhmän jäsenistä.
Richard (Karl Makinen) oli Kuningaskunnan jäsen. Richard kuului Ezekielin luottomiehiin, vaikkei Richard sietänyt Pelastajia, vaan halusi taistella heitä vastaan. Morgan kuristaa Richardin hengiltä, koska tämä oli syyllisenä Benjamin kuolemaan. Morgan hautasi Richardin hautapaikkaan, jonka Richard kaivoi itselleen.
Jerry (Cooper Andrews) on yksi ryhmän jäsenistä. Jerry on luonteeltaan hyvin ystävällinen.
Dianne (Kerry Cahill) on yksi ryhmän jäsenistä.
Alvaro (Carlos Navarro) on yksi ryhmän jäsenistä. Pelastaja ampuu hänet.
Kevin (Jason Burkey) on yksi ryhmän jäsenistä.
Benjamin (Logan Miller) oli yksi ryhmän jäsenistä. Benjamin opettelee aseiden käyttöä ja myöhemmin hänestä tulee Morganin oppipoika. Benjaminilla on pikkuveli Henry. Hänen isänsä tapettiin Neganin toimesta. Jared ampuu Benjaminia jalkaan ja kuolee lopulta verenhukkaan.
Henry (Macsen Lintz) on yksi ryhmän jäsenistä ja Benjaminin pikkuveli. Henry tappaa Gavinin. Kuolee Alphan tappamana.
Nabila (Nadine Marissa) on yksi ryhmän jäsenistä.
Sivuhenkilöt > Oceanside (Valtameripuoli)

Oceanside sijaitsee Virginiassa. Yhteisön kaikki selviytyjät ovat naisia, sillä Pelastajat tappoivat kaikki miehet ennen kuin naiset lähtivät Pelastajia pakoon. He tappavat kaikki tunkeilijat ilman armoa. Tara päätyy myöhemmin ryhmään ja häntä ei tapeta. Tara kertoo myöhemmin kuinka he iskivät pelastajien tukikohtaan ja tappoivat kaikki Pelastajat, seuraavana päivänä Tara johdatettiin pois ryhmästä aikeissaan tappaa tämä jotta tämä ei johdattaisi Pelastajia heidän luokseen. Cyndie estää tapon ja auttaa Taran sillan toiselle puolelle, missä Tara ja Heath erkaantuivat toisistaan. Oceansidessa on aseita. Alexandriassa Rosita kysyy Taralta onko paikkaa missä aseita olisi. Tara pitää Natanian lupauksen ja on kertomatta ryhmästä ja aseista. Myöhemmin Tara paljastaa salaisuuden Rickille. Ryhmä onnistuu rauhanelkein saamaan aseet.
Natania (Deborah May) oli ryhmää johtanut selviytyjä. Natania kuolee, kun Enid ampuu häntä päähän, koska luuli häntä pelastajaksi.
Cyndie (Sydney Park) on yksi selviytyjistä. Cyndie auttaa Taraa pääsemään sillan toiselle puolelle ja antaa tälle tarvikkeita. Natania on hänen isoäitinsä. Cyndie mitä ilmeisemmin ei halua tappaa tunkeilijoita.
Rachel (Mimi Kirkland) on yksi selviytyjistä. Rachel löysi Taran tajuttomana rannalta. Rachel halusi tappaa Taran, mutta Cyndie estää häntä.
Beatrice (Briana Venskus) on yksi selviytyjistä. Joutuu kulkija lauman syötämäksi.
Kathy (Nicole Barré) oli yksi selviytyjistä. Yhdeksännellä kaudella Jed ampuu häntä kaulaan ja muuttuu kulkijaksi. Myöhemmin Rick ampuu kulkijaksi muuttuneen Kathyn.
Sivuhenkilöt > Kaatopaikan selviytyjät

Ryhmä selviytyjiä, jotka asuivat hylätyllä kaatopaikalla. Rick onnistuu houkuttelemaan ryhmän taistelemaan Pelastajia vastaan. Myöhemmin kuitenkin selvisi että Jadis oli aiemmin ehtinyt tehdä sopimusta Neganin kanssa ja tämä paljasti mitä Rick aikoo. Myöhemmin Pelastajat tappavat koko ryhmän lukuun ottamatta Jadisia. Jadis johdattaa kulkijaksi muuttuneen ryhmänsä jätepuristimeen joka tappaa kaikki. Pelastajien sodan jälkeen Jadis päättää muuttaa Alexandriaan ja paljastaa oikean nimensä Annen.
Tamiel (Sabrina Gennarino) on yksi ryhmän jäsenistä. Simon tappaa hänet ampumalla laukauksen rintaan ja kulkijaksi muuttunut Tamiel murskautuu jätepuristimeen.
Anne (Jadis) (Pollyanna McIntosh) on yksi ryhmän jäsenistä. Pelastajien sodan päätyttyään, Anne muuttaa Alexandriaan. Anne pelastaa Rickin sillan räjäytyksen seurauksena mudasta ja he lähtevät Annea aikaisemmin piirittäneen helikopterin matkaan.
Brion (Thomas Francis Murphy) oli yksi ryhmän jäsenistä. Simon tappaa hänet ampumalla laukauksen rintaan ja kulkijaksi muuttunut Brion murskautuu jätepuristimeen.
Sivuhenkilöt > The Whisperers (Kuiskaajat)

Kuiskaajat ovat ryhmä selviytyjiä, jotka esiintyivät myös sarjakuvassa. Kuiskaajat pukeutuvat kulkijoiden nahkoihin ja tappavat vastaantulijat armottomasti. Kuiskaajat liikkuvat ison lauman kulkijoiden seassa. Nimi tulee ryhmän käyttämästä kuiskauskielestä, joka kuulostaa kulkijoiden ärinältä. Joukkoa johtaa Alpha.
Alpha (Samantha Morton) on ryhmän johtaja ja Lydian äiti.
Lydia (Cassady McClincy) on yksi selviytyjistä ja Alphan tytär.
Beta (Ryan Hurst) on yksi selviytyjistä ja Alphan oikea käsi.
Helen (Allie McCullock) ja Sean (Benjamin Keepers) olivat ryhmän selviytyjiä ja pariskunta. Alpha tappaa heidät petturuudesta.
Jerusalemin piiritys (1187)

Jerusalemin piiritys oli 20. syyskuuta−2. lokakuuta 1187 käyty taistelu. Sen seurauksena Saladin sai Jerusalemin haltuunsa ja Jerusalemin kuningaskunta tuhoutui lähes täysin. Taistelu myös innoitti kristittyjä kolmannelle ristiretkelle.
Taustaa

Jerusalemin kuningaskunta oli heikentynyt sen sisäisistä erimielisyyksistä ja uudeksi kuninkaaksi kruunattu Guy de Lusignan komensi joukkonsa Hattinin taisteluun 4. heinäkuuta 1187. Taistelu koitui Guyn armeijan suureksi tappioksi ja suurin osa kuningaskunnan aatelistosta otettiin vangeiksi, mukaan lukien kuningas Guy. Kesän aikana Saladin jatkoi valloituksiaan ja syyskuun puoliväliin mennessä hän oli saanut haltuunsa Akkon, Nablusin, Jaffan, Toronin, Sidonin, Beirutin ja Askalonin. Taistelusta selvinneet pakenivat muiden pakolaisten kanssa Tyrokseen, ainoaan Saladinilta selvinneeseen kaupunkiin.
Jerusalemin tilanne

Tyroksessa Balian d'Ibelin pyysi Saladinilta lupaa matkata Jerusalemiin hakeakseen sieltä puolisonsa Maria Komnenan, ja heidän perheensä. Saladin suostui tähän pyyntöön Balianin luvattua olla tarttumatta aseisiin ja pysymällä Jerusalemissa ainoastaan yhden päivän. Jerusalemissa patriarkka Heraclius, kuningatar Sibylla ja kaupungin asukkaat kuitenkin anoivat Balianilta apua ja pyysivät tätä ottamaan vastuun kaupungin puolustamisesta. Heraclius, joka kehotti Baliania pysymään kaupungissa kristinuskon vuoksi, lupautui vapauttaa Balianin valastaan ja tämä suostui.
Balian ymmärsi Jerusalemin tilanteen olleen hyvin huono. Kaupunki oli täynnä Saladinin valtaa paenneita pakolaisia, joita saapui lisää päivittäin. Lisäksi kaupungissa oli ainoastaan alle neljätoista ritaria, joten Balian päätti ritaroida kuusikymmentä uutta ritaria aseenkantajien ja asekuntoisten kaupunkilaisten joukosta. Hän myös valmistautui väistämättömään piiritykseen varastoimalla ruokaa ja rahaa. Samalla Syyrian Egyptin armeijat liittyivät Saladiniin ja epäonnistuneen Tyroksen piirityksen jälkeen, sulttaani saapui Jerusalemin ulkopuolelle 20. syyskuuta.
Piiritys

Pian Saladin ja Balian aloittivat neuvottelut Yusuf Batitin, ortodoksisen kirkon papin, välityksellä. Saldadin toivoi voivansa ottaa kaupungin haltuunsa ilman verenvuodatusta, mutta kaupunkilaiset eivät suostuneet luovuttamaan pyhää kaupunkiaan, vannoen tuhoavansa sen taistelussa kuolemaan saakka ennemmin kuin luovuttaisivat sen rauhanomaisesti. Neuvottelut eivät tuottaneet tulosta ja piiritys alkoi.
Saladinin armeija hyökkäsi kaupunkiin Davidin tornin ja Damaskoksen portin suunnalta. Hänen jousiampujansa ampuivat jatkuvasti muuria nuolillaan ja piirityskoneita tuotiin muureille, mutta ne pakotettiin takaisin kerta toisensa jälkeen. Yhteenottoja käytiin useiden päivien ajan, mutta ne päättyivät aina tuloksettomina. 26. syyskuuta Saladin siirsi leirinsä toiseen osaan kaupunkia, öljymäelle, jonka kohdalla ei ollut portteja, joiden kautta ristiretkeläiset olisivat voineet tehdä vastahyökkäyksen. Jerusalemin muurit joutuivat jatkuvasti kestämään piirityskoneita, katapultteja, mangoneleita, kreikkalaista tulta, varsijousia ja nuolia. Lopulta osa muuria saatiin murrettua ja se sortui 29. syyskuuta. Ristiretkeläiset eivät kyenneet työntämään Saladinin takaisin murtumakohdalta, mutta samalla muslimit eivät voineet edetä kaupungin sisään. Muslimien armeija oli kuitenkin suurempi ja lopulta kaupunkia puolusti enää vain muutama tusina sotilas eikä lisää miehiä liittynyt taisteluun, vaikka heille lupailtiin suuria palkkioita.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Siege of Jerusalem (1187)
Käännös suomeksi
Pesupähkinä

Pesupähkinät ovat trooppisilla alueilla kasvavien saippuamarjojen (Sapindus) hedelmiä. Nimestään huolimatta ne eivät ole pähkinöitä, vaan luumarjoja. Ne ovat syömäkelvottomia, mutta niitä on käytetty vuosituhansia luonnonmukaisessa lääkinnässä ja pesuaineena Intiassa.
Pesuteho perustuu hedelmien kuorissa olevaan saponiiniin, joka liukenee yli 30-asteisessa vedessä ja toimii luontaisena pesuaineena.
Käyttö

Noin neljä puolikasta kuorta laitetaan pyykin mukana pesukoneen rumpuun esimerkiksi kangaspussissa. Määrää voi lisätä pyykin likaisuuden mukaan. Kuoret voi käyttää muutaman kerran uudestaan kuivumisen jälkeen. Lopulta ne hävitetään esimerkiksi biojätteen mukana.
Huuhteluainetta ei tarvitse käyttää lainkaan, sillä pähkinät jättävät pyykin pehmeäksi. Ne soveltuvat myös villavaatteiden ja silkin pesuun sekä käsipyykkiin. Valkopyykkiin voi laittaa hieman valkaisuainetta mukaan. Vaikeisiin tahroihin suositellaan käytettäväksi tahranpoistoainetta, esimerkiksi sappisaippuaa.
Suomessa viljeltävistä kasveista samaan käyttöön sopivat hyvänheikinsavikan siemenet. Se tekee kolme siemensatoa vuodessa, ja siemeniä voi lisäksi käyttää kvinoan tapaan yön yli liotuksen jälkeen.
Yleisradion Kuningaskuluttaja-ohjelman vuonna 2009 tehdyn testin mukaan pesuteho on niin sanotuilla ekoaineilla yleisesti ottaen melko huono. Pesupähkinöillä pestäessä tahrat olivat vain haalistuneet, ja lika oli levinnyt entistä laajemmalle. Toisaalta saman tahon tekemä vastaava koe varsinaisilla kaupan tahranpoistoaineilla toi samansuuntaisen tuloksen eli teollisiin tahranpoistoaineisiin verrattuna pesutulos oli hyvin samankaltainen
Viljely

Saippuamarjojen hedelmät kerätään käsin ja kuivataan auringossa myyntiä varten.lähde?
Muita saponiinia sisältäviä kasveja

Rohtosuopayrtti (Saponaria officinalis) ja kivikkosuopayrtti (Saponaria ocymoides), juuri voi sisältää jopa 20 % saponiineja
Kevätesikko, juuri 5–10 %
Senega, juuri 8–10 %
Muratti, lehdet 5 %
Hevoskastanja, siemen 3–6 %
Suopapuu, kuori 10 %
Rautamyrtti, jopa 6 % kuivapainosta
Tyräruoho, maanpäälliset osat 3–9 %  (prosentti H. herbasta)
Kultapiisku 2,4 %
Aiheesta muualla

Leppälä, Mikko: Pesupähkinä puhdistaa ja työllistää – mutta ei ole pähkinä (Arkistoitu – Internet Archive) Maailmankauppalehti 2/07
ITIS: Sapindus (englanniksi)
United States Department of Agriculture (USDA): Sapindus (englanniksi)
Flora of China: Sapindus (englanniksi)
Vk4
Aiheesta muualla

Museorautatie Oy aloittaa vanhojen koneiden kunnostuspalvelun Yle Uutiset.  21.6.2010.
Gauffin

Gauffin on sukunimi, joka on muun muassa seuraavilla suomalaisilla henkilöillä:
Arthur Rudolf Gauffin (1880–1936), arkkitehti, Oskar Rudolf Gauffinin poika
Gunnar Kauste (vuoteen 1933 Gauffin, 1907–1991), yritysjohtaja, maanviljelysneuvos, Arthur Rudolf Gauffinin poika
Karl Johan Gauffin (1846–1906), puutarhuri
Oskar Rudolf Gauffin (1848–1923), puutarhuri
Ossian Gauffin (1872–1947), kauppias, yritysjohtaja ja järjestö- ja uskonnollinen vaikuttaja, Karl Johan Gauffinin poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Suomen aika

Suomessa on normaaliaikana (”talviaikana”) käytössä Itä-Euroopan aika, joka on kaksi tuntia edellä koordinoitua yleisaikaa, UTC:tä (UTC+2). Vuosittain maaliskuun viimeisestä sunnuntaista lokakuun viimeiseen sunnuntaihin on Suomessa nykyisin käytössä kesäaika, joka on tunnin edellä normaaliaikaa (UTC+3).
Koordinoitua yleisaikaa ylläpitää kansainvälinen paino- ja mittatoimisto yhdessä kansallisten mitta­laboratorioiden kanssa, ja se säädetään tarvittaessa karkaussekunteja lisäämällä vastaamaan Greenwichin pituuspiirin eli nollameridiaanin keskiaurinkoaikaa. Suomessa UTC-ajan toteuttamisesta vastaa VTT MIKES Metrologia (entinen Mittatekniikan keskus). VTT MIKES ylläpitää Espoossa radiolähetintä, joka lähettää Suomen virallista aikaa ylläpitävien cesiumatomikellojen ja vetymasereiden tuottamaa erittäin tarkkaa aikasignaalia taajuudella 25 megahertsiä.
Suomen normaaliaika vastaa paikallista keskiaurinkoaikaa 30. itäisellä pituuspiirillä. Mainittu pituuspiiri kulkee Suomen itäisimpien osien kautta, muun muassa Lieksan ja Uukuniemen kautta, joten suurimmassa osassa Suomea paikallinen keskiaurinkoaika on virallista aikaa jäljessä.